CELEX: 62013TA0254
Language: bg
Date: 2015-06-04 00:00:00
Title: Дело T-254/13: Решение на Общия съд от 4 юни 2015 г. — Stayer Ibérica/СХВП — Korporaciya „Masternet“ (STAYER) (Марка на Общността — Производство по обявяване на недействителност — Фигуративна марка на Общността „STAYER“ — По-ранна международна словна марка „STAYER“ — Относително основание за отказ — Вероятност от объркване — Член 8, параграф 1, буква б) и член 53, параграф 1, буква а) от Регламент № 207/2009)

20.7.2015   
            
            
               BG
            
            
               Официален вестник на Европейския съюз
            
            
               C 236/33
            
         Решение на Общия съд от 4 юни 2015 г. — Stayer Ibérica/СХВП — Korporaciya „Masternet“ (STAYER)
   (Дело T-254/13) (1)
   
   ((Марка на Общността - Производство по обявяване на недействителност - Фигуративна марка на Общността „STAYER“ - По-ранна международна словна марка „STAYER“ - Относително основание за отказ - Вероятност от объркване - Член 8, параграф 1, буква б) и член 53, параграф 1, буква а) от Регламент № 207/2009))
   (2015/C 236/44)
   Език на производството: английски
   
      Страни
   
   
      Жалбоподател: Stayer Ibérica, SA (Пинто, Испания) (представител: S. Rizzo, адвокат)
   
      Ответник: Служба за хармонизация във вътрешния пазар (марки, дизайни и модели) (представител: P. Geroulakos)
   
      Друга страна в производството пред апелативния състав на СХВП, встъпила в производството пред Общия съд: ZAO Korporaciya „Masternet“ (Москва, Русия) (представител: N. Bürglen, адвокат)
   
      Предмет
   
   Жалба срещу решението на втори апелативен състав на СХВП от 4 март 2013 г. (преписка R 2196/2011-2), постановено в производство по обявяване на недействителност със страни ZAO Korporaciya „Masternet“ и Stayer Ibérica, SA.
   
      Диспозитив
   
   
               1)
            
            
               Отменя решението на втори апелативен състав на Службата за хармонизация във вътрешния пазар (марки, дизайни и модели) (СХВП) от 4 март 2013 г. (преписка R 2196/2011-2) в частта, в която фигуративна марка на Общността „STAYER“ се обявява за недействителна за „части от режещи и полиращи диамантени машини; свредла и режещи колела за следните промишлености: мрамор, гранит, камък, глина, плочи, керемиди и тухли, и най-общо режещи инструменти като части от машините по клас 7“, спадащи към клас 7 и за „ръчно задвижвани абразивни изделия (колела и шлифовъчни дискове)“, спадащи към клас 8.
            
         
               2)
            
            
               Отхвърля жабата в останалата ѝ част.
            
         
               3)
            
            
               СХВП, Stayer Ibérica, SA и ZAO Korporaciya „Masternet“ понасят направените от всеки от тях съдебни разноски.
            
         
      (1)  ОВ C 207, 20.7.2013 г.